CELEX: 22017D1323
Language: bg
Date: 2016-02-05 00:00:00
Title: Решение на Съвместния комитет на ЕИП № 40/2016 от 5 февруари 2016 година за изменение на Протокол 47 (относно премахването на техническите пречки пред търговията с вино) към Споразумението за ЕИП [2017/1323]

20.7.2017   
               
               
                  BG
               
               
                  Официален вестник на Европейския съюз
               
               
                  L 189/60
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 40/2016
      от 5 февруари 2016 година
      за изменение на Протокол 47 (относно премахването на техническите пречки пред търговията с вино) към Споразумението за ЕИП [2017/1323]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1) следва да бъде включен в Споразумението за ЕИП.
               
            
                  (2)
               
               
                  Регламент (ЕС) № 1308/2013 отменя Регламент (ЕО) № 1234/2007 на Съвета (2), който е включен в Споразумението за ЕИП и който следва съответно да отпадне от него.
               
            
                  (3)
               
               
                  Настоящото решение се отнася до законодателството относно виното. Законодателството относно виното не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на Протокол 47 към Споразумението за ЕИП. Следователно настоящото решение не се прилага по отношение на Лихтенщайн,
               
            
                  (4)
               
               
                  Поради това Протокол 47 към Споразумението за ЕИП следва да бъде съответно изменен,
               
            ПРИЕ НАСТОЯЩОТО РЕШЕНИЕ:
      Член 1
      Текстът на точка 8 (Регламент (ЕО) № 1234/2007 на Съвета) от допълнение 1 към Протокол 47 към Споразумението за ЕИП се заменя със следното:
      „32013 R 1308: Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).
      За целите на настоящото споразумение разпоредбите на регламента се четат със следните адаптации:
      
                  a)
               
               
                  Прилагат се само следните разпоредби на регламента:
                  
                               
                           
                           
                              член 1, параграф 2, буква л), вж. приложение I, част XII,
                           
                        
                               
                           
                           
                              член 3, параграф 1, вж. приложение II, част IV,
                           
                        
                               
                           
                           
                              член 75, параграф 3, букви е), ж), з), к) и м), параграф 4 и параграф 5, буква г),
                           
                        
                               
                           
                           
                              член 78, параграф 1, буква б) и параграф 2, вж. приложение VII, част II и допълнение I към приложение VII,
                           
                        
                               
                           
                           
                              член 80, вж. приложение VIII,
                           
                        
                               
                           
                           
                              членове 81 и 82,
                           
                        
                               
                           
                           
                              член 83, параграфи 2 и 3,
                           
                        
                               
                           
                           
                              членове 92 — 108,
                           
                        
                               
                           
                           
                              членове 112 и 113,
                           
                        
                               
                           
                           
                              членове 117 — 121,
                           
                        
                               
                           
                           
                              член 146 и
                           
                        
                               
                           
                           
                              член 147, параграфи 1 и 2.
                           
                        Разпоредбите се прилагат с адаптациите, които могат да бъдат извлечени от разпоредбите на основния текст на Споразумението, хоризонталните адаптации във въведението на Протокол 47 към Споразумението и специфичните адаптации в допълнение 1 към Протокол 47 към Споразумението.
               
            
                  б)
               
               
                  Представителите на държавите от ЕАСТ участват изцяло в работата на комитетите, посочени в член 229 от регламента, които се занимават с въпроси, попадащи в приложното поле на актовете, посочени в Споразумението, но нямат право на глас.“
               
            Член 2
      Текстът на Регламент (ЕС) № 1308/2013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 6 февруари 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
         Съставено в Брюксел на 5 февруари 2016 г.
         
            
               За Съвместния комитет на ЕИП
            
            
               Председател
            
            Claude MAERTEN
         
      
      
         (1)  ОВ L 347, 20.12.2013 г., стр. 671.
      
         (2)  ОВ L 299, 16.11.2007 г., стр. 1.
      
         (*1)  Без отбелязани конституционни изисквания.